Iașiul va avea o hartă a culturii stradale. Unde poți vedea lucrările lui Bansky de România.
Iaşiul va avea o hartă cu picturile murale, mozaicurile şi sculpturile din oraş. În Iaşi sunt peste 30 de picturi murale făcute în ultimii 10 ani. Lucrările sunt pictate pe şcoli, blocuri sau case.
Iaşiul va avea o hartă cu picturile murale, mozaicurile şi sculpturile din oraş. Așa vei ști că pe lângă Teiul lui Eminescu sau Palatul Culturii, vei putea face și turism artistic.Pe scurt, vei ști unde sunt cele mai frumoase picturi murale, mozaicuri şi sculpturi din oraş. Picturile sunt făcute pe şcoli, blocuri sau case în ultimii 10 ani de tinerii artiști din oraș.Unul dintre ei este HarceaPacea, supranumit şi Bansky de România. Nu face picturi ilegale, dar își ascunde identitatea. "Încerc să fac să se întâmple lucrurile pe care mi-aş fi dorit să le văd când eram mic. Erau chestii pe care le vedeam doar la televizor sau mai târziu pe internet. Oraşul, cartierul este ca o fiinţă vie, are propria viaţă. Încercăm să lăsăm un exemplu de bune practici", a spus HarceaPacea.Sunt peste 30 de picturi murale trecute pe hartă. Dacă vrei să iei şi pulsul oraşului le poţi vedea de pe bicicletă. Cert este că va trebui să aloci o zi întreagă pentru a parcurge tot traseul.